text: কোহলিদের পাতে গো মাংস! Dhakatimes24
  কোহলিদের পাতে গো মাংস!
  | আপডেট : ১৩ আগস্ট ২০১৮, ০৭:৫৬ | প্রকাশিত : ১২ আগস্ট ২০১৮, ১৮:০৫
  ভারতে গো মাংস নিয়ে এলাহি কান্ড ঘটে চলেছে। অথচ বিরাট কোহলিদের খাবার মেন্যুতে রাখা হয়েছে সেই গো মাংস!
  ভারতীয় ক্রিকেট বোর্ডের-এর এক টুইটে তুমুল হইচই শুরু হয়েছে সোশ্যাল মিডিয়ায়। ভারতীয় একটি দৈনিকের খবর, ভারত ও ইংল্যান্ডের মধ্যে দ্বিতীয় টেস্ট ম্যাচর তৃতীয় দিনে ক্রিকেটের মক্কা লর্ডস স্টেডিয়ামে মধ্যাহ্ন ভোজনে যে মেন্যু ভারতীয় খেলোয়াড়দের দেওয়া হয়েছে, তাতে 'ব্রেইজড বিফ পাস্তা' নামের একটি পদ ছিল।পদটি গোমাংসের।
  কিন্তু অনেকে একথাও বলছেন যে, এতে শোরগোলের কিছু নেই। ইংল্যান্ড ও ভারত— দুই টিমের কমন মেনুতে বিফ থাকতেই পারে। সেখানে বিস্তর অপশনও তো রয়েছে! এই মেনুতে যেমন ভারতীয় পদ ডাল মাখানি, নান, বাসমতী রাইস, পনির টিক্কা ইত্যাদি রয়েছে, তেমন ব্রেইজড বিফ পাস্তাও রয়েছে। কে কী খাবেন, সেটা তাঁর বা তাঁদের ব্যক্তিগত বিষয়। এ নিয়ে ধামাকা করার কোনও অবকাশ নেই।